અમદાવાદમાં સાબરમતી રિવરફ્રન્ટ પર મુકવામા આવેલા અમદાવાદના મેટ્રોના મોક-અપ કોચને સીએમ વિજય રૂપાણી જાહેર જનતાના નિદર્શન માટે આજે ખુલ્લો મુકયો હતો. તેમણે કહ્યું હતું આ કોચ કોરિયાથી મોડેલ તરીકે આવ્યો છે જે મેટ્રો ટ્રેનની સુવિધા કેવી હશે તેનો ખ્યાલ નાગરિકોને આપશે.આ પ્રસંગે ગુજરાતના મુખ્યમંત્રી વિજય રૂપાણી એ કહ્યું કે જાન્યુઆરી ૨૦૧૯ ના પ્રથમ પખવાડિયામાં અમદાવાદ મેટ્રો રેલની વસત્રાલ થી એપેરલ પાર્ક ના 6.50 કી.મીટર ના રૂટ પર ટ્રાયલ રન કરાશે. વર્ષ ૨૦૨૦ સુધીમાં અમદાવાદ માં મેટ્રો ટ્રેન ચાલતી થઇ જશે.